คุณค่ะ พอดีแฟนหนูนอนกรนเสียงดังมาก เปลี่ยนท่านอนก็ยังกรนเหมือนเดิมค่ะ ยกหัวสูงกว่าตัวก็ยังนอนกรนค่ะ หนูเองต้องกลายเป็นคนมานอนกลางวันแทนค่ะ กลางคืนนอนไม่ได้เลยค่ะ นอกจากแฟนจะไม่อยู่ค่ะ ถึงจะนอนได้ ชวนไปปรึกษาแพทย์ก็ไม่ไปค่ะ แฟนบอกเรื่องธรรมชาติใครๆก็นอนกรนค่ะ แต่สำหรับหนูว่าไม่เลยเพราะทำให้คนข้างๆเดือดร้อนไปด้วยค่ะ พอจะมีวิธีแก้ไขยังไงบ้างค่ะ ในกรณีที่คนไข้ไม่ยอมไปปรึกษาแพทย์ค่ะ หนูอยากหลับเต็มที่สักวันค่ะ
สวัสดีค่ะ การนอนกรนเป็นภาวะที่เกิดจากระบบทางเดินหายใจส่วนบนที่มีการตีบแคบ ทำให้กล้ามเนื้อต่างๆภายในปากหย่อนตัวลงมาปิดทางเดินหายใจ ช่องลมที่ถูกปิดกั้นจะทำให้มีเสียงคล้ายเสียงกรนขึ้นการนอนกรนอาจทำให้ร่างกายได้รับออกซิเจนไม่เพียงพอจนเกิดเป็นโรคขาดอากาศขณะหายใจได้ คือนอนๆไปแล้วจะมีอาการผวาขึ้นมาหายใจเป็นระยะ รู้สึกว่านอนไม่อิ่ม ช่วงระหว่างวันจะเพลียมาก มักเกิดในผู้ที่มีน้ำหนักเกิน มีโรคภูมิแพ้จมูก มีรูปร่างจมูกผิดปกติ มีต่อมทอนซิลโตดังนั้นอาจมีสาเหตุที่เป็นอันตรายต่อร่างกายที่ทำให้นอนกรนได้ดังกล่าวไป แนะนำว่าควรไปพบแพทย์เพื่อตรวจเพิ่มเติมว่ามีภาวะหยุดหายใจขณะหลับหรือไม่ แพทย์อาจต้องทำการตรวจทางห้องปฏิบัติการระหว่างนอนโดยพักในรพ.1คืน และวัดระดับออกซิเจนและระดับคลื่นสมองเอาไว้ หากพบว่ามีอาการหยุดหายใจขณะหลับจริงอาจจะต้องใช้เครื่องช่วยหายใจขณะนอนที่เรียกว่า CPAP เพื่อเพิ่มแรงดันเข้าไปสู้กับทางเดินหายใจที่ตีบ ทำให้ร่างกายได้รับออกซิเจนที่เพียงพอค่ะเบื้องต้นหากไม่ต้องการได้ยินเสียงกรน อาจใช้ที่อุดหูเพื่อช่วยนอนได้ค่ะ